**Съобщение**

Във връзка с постъпило уведомление за инвестиционно предложение: „Фотоволтаична електрическа централа с мощност 49,9776 MW“, в поземлени имоти с идент. 43462.168.3 и 43462.168.4, м. „Жиев Лъг“, в земл. на с. Лесура, и поземлен имот с идент. 17453.64.2, м. „Ямите“, в земл. на с. Градешница, общ. Криводол, обл. Враца, възложител: „ПИ ВИ СТОР“ ООД, гр. София, на основание чл.5, ал.2 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Враца уведомява за следното:

**І. По отношение на изискванията на глава шеста от Закона за опазване на околната среда:**

 Инвестиционното предложение предвижда изграждане на фотоволтаична електроцентрала с обща инсталирана мощност 49 977 kW, в следните поземлени имоти:

* поземлен имот с идент. 43462.168.3, с площ: 195022 кв.м., трайно предназначение на територията: „земеделска“, с НТП: „за електроенергийното производство“, м. „Жиев Лъг“, в землището на с. Лесура, общ. Криводол, обл. Враца;
* поземлен имот с идент. 43462.168.4, с площ: 173370 кв.м., трайно предназначение на територията: „земеделска“, с НТП: „за електроенергийното производство“, м. „Жиев Лъг“, в землището на с. Лесура, общ. Криводол, обл. Враца;
* поземлен имот с идент. 17453.64.2, с площ: 160322 кв.м., трайно предназначение на територията: „земеделска“, с НТП: „за електроенергийното производство“, м. м. „Ямите“, в землището на с. Градешница, общ. Криводол, обл. Враца.

Общата площ на поземлените имоти е 528,714 кв.м.

За имот с идент. 43462.168.3 се предвижда монтиране на 24 472 бр. фотоволтаични модули с обща инсталирана пикова мощност 15 662,08 kWp, всеки с мощност 640 Wp, които ще покриват приблизително 71 500 кв.м. от общата площ на имота (195022 кв.м.). Модулите ще бъдат монтирани върху носещи стоманени конструкции, разпределени върху паралелни редове. За повишаване на общата ефективност на електроцентралата, фотоволтаичните модули ще бъдат свързани последователно в стрингове. Полученият от тях ток с постоянно напрежение ще се преобразува в такъв с променливо от инвертори – общо 52 бр. Предвижда се монтиране на две трансформаторни станции, представляващи готови електрически изделия и кабел СрН 20 kW, разположени в имота. Трансформаторните станции ще преобразуват напрежението от инверторите – 0,80 kV, в напрежение - 20 kV с подходящи параметри и ще бъдат присъединени чрез кабели към уредба на новоизградена подстанция 20/110 kV в имот с идент. 43462.168.4. Предвижда се вътрешен път към вътрешни площадки за поддръжка и обслужване.

 За имот с идент. 17453.64.2 се предвижда монтиране на 32 536 бр. фотоволтаични модули с обща инсталирана пикова мощност 20 823,04 kWp, всеки с мощност 640 Wp, които ще покриват приблизително 85 000 кв.м. от общата площ на имота (160322 кв.м.). Модулите ще бъдат монтирани върху носещи стоманени конструкции, разпределени върху паралелни редове. За повишаване на общата ефективност на електроцентралата, фотоволтаичните модули ще бъдат свързани последователно в стрингове. Полученият от тях ток с постоянно напрежение ще се преобразува в такъв с променливо от общо 68 бр. инвертори. Предвижда се монтиране на три трансформаторни станции, представляващи готови електрически изделия и кабел СрН 20 kW, разположени в имота. Трансформаторните станции ще преобразуват напрежението от инверторите – 0,80 kV, в напрежение - 20 kV с подходящи параметри и ще бъдат присъединени чрез кабели към уредба на новоизградена подстанция 20/110 kV в имота. Подстанцията, обект на друг проект, ще се присъедини към подстанция Бойчиновци, което присъединяване е разработка на отделен проект (не е предмет на ИП). Предвижда се вътрешен път към вътрешни площадки за поддръжка и обслужване.

За имот с идент. 43462.168.4 се предвижда монтиране на 24 500 бр. фотоволтаични модули с обща инсталирана пикова мощност 15 680,00 kWp, всеки с мощност 640 Wp, които ще покриват приблизително 72 000 кв.м. от общата площ на имота (173370 кв.м.). Модулите ще бъдат монтирани върху носещи стоманени конструкции, разпределени върху паралелни редове. За повишаване на общата ефективност на електроцентралата, фотоволтаичните модули ще бъдат свързани последователно в стрингове. Полученият от тях ток с постоянно напрежение ще се преобразува в такъв с променливо от общо 50 бр. инвертори. Предвижда се монтиране на две трансформаторни станции, представляващи готови електрически изделия и кабел СрН 20 kW, разположени в имота. Трансформаторните станции ще преобразуват напрежението от инверторите – 0,80 kV, в напрежение - 20 kV с подходящи параметри и ще бъдат присъединени чрез кабели към уредба на новоизградена подстанция 20/110 kV в имота. Подстанцията, обект на друг проект, ще се присъедини към подстанция Бойчиновци, което присъединяване е разработка на отделен проект (не е предмет на ИП). Предвижда се вътрешен път към вътрешни площадки за поддръжка и обслужване.

Генерираните при реализацията на ИП отпадъци ще бъдат предавани на лица притежаващи документи по чл. 35 от Закона за управление на отпадъците.

При реализацията на ИП няма да се формират отпадъчни води.

Достъпът до обекта е планиран да се осъществи от съществуващ път.

Инвестиционно предложение попада в обхвата на т. 3, б. „а“ – „промишлени инсталации за производство на електроенергия, пара и топла вода (невключени в приложение № 1)“ на Приложение №2 на ЗООС. В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл.93, ал.3 от ЗООС компетентен орган за произнасяне с решение е директорът на РИОСВ - Враца.

Съгласно изискванията на чл.4а, ал.1 от Наредбата за ОВОС постъпилата документация е изпратена на директора на Басейнова дирекция Дунавски район – Плевен (БДДР – Плевен) за изразяване на становище, относно допустимостта на инвестиционното предложение спрямо режимите, определени в действащите планове за управление на речните басейни (ПУРБ) и планове за управление на риска от наводнения (ПУРН).

 Предвид полученото в РИОСВ – Враца становище на БДДР – Плевен с изх. № ПУ-01-861-(1)/07.11.2023г.:

- реализирането на ИП е допустимо спрямо целите за опазване на околната среда, заложени в ПУРБ 2016 – 2021 г., при спазване на мерките посочени в т. 1.1.5. от становището и при условие, че не се достига нивото на подземните води, при монтажа на носещата конструкция на соларните модули и не се засягат повърхностни водни обекти, както и не се нарушава естественото състояние на леглата, бреговете и крайбрежните заливаеми ивици;

- ИП е допустимо спрямо ПУРН 2016 – 2021 г. Предвидените дейности не са в противоречие с предвидените мерки в Програмата от мерки за намаляване на риска от наводнения и неблагоприятните последици по отношение на човешкото здраве, стопанската дейност, околната среда и културното наследство към ПУРН 2016-2021г.;

- реализацията на ИП е допустима спрямо целите и мерките, определени в ПУРБ и ПУРН Дунавски район за периода 2016-2021 г., и не се очаква да окаже негативно въздействие върху водите и водните екосистеми, при спазване на мерките посочени в т. 1, законовите изисквания посочени в т. 2 от горецитираното становище и при условие, че не се достига нивото на подземните води, при монтиране на носещата конструкция на соларните модули и не се засяга повърхностен воден обект, в т.ч. не се нарушава естественото състояние на леглата, бреговете на реките и крайбрежните заливаеми ивици и не се намалява проводимостта на речните легла.

**ІІ. По отношение на изискванията на чл.31 от Закона за биологичното разнообразие (ЗБР):**

 Мястото на реализация на ИП не засяга защитени територии по смисъла на Закона за защитените територии (ЗЗТ) и не попада в обхвата на защитени зони съгласно Закона за биологичното разнообразие (ЗБР).

Най-близо разположената защитена зона, на 900 м от п.и. 17453.64.2 по КККР на с. Градешница, е BG0000517 "Портитовци-Владимирово" за опазване на природните местообитания и на дивата флора и фауна, обявена със Заповед РД-295/31.03.2021 г. на МОСВ (обн. ДВ, бр. 47/04.06.2021г.).

ИП попада в обхвата на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и подлежи на процедура по **оценка за съвместимостта му** с предмета и целите на опазване на защитените зони, по реда на чл.31, ал.4, във връзка с ал.1 от ЗБР, която се провежда чрез процедурата по преценяване на необходимостта от извършване на ОВОС.

Копие от писмото е изпратено до община Криводол, кметство с. Лесура, кметство с. Градешница и БДДР – Плевен.

/отговорено на 10.11.2023г./